আহমদ কারিম যখন চোখ মেললেন, তখন তার মুখে অক্সিজেনের মাস্ক পরনো। মনে পড়ল সেই দুঃস্বপ্নটা। অর্থাৎ তার শরীরের কষ্টটাই দুঃস্বপ্ন হয়ে ধরা দিয়েছিল তার চেতনায়। তাই তিনি জলে ডোবার স্বপ্ন দেখেছেন। হঠাৎ মনে হলো, তিনি যেন তার মেয়ে সেঁজুতিকে দেখতে পাচ্ছেন; কিন্তু ও কীভাবে আসবে। আর একটু ভালো করে চোখ মেলে সামান্য ডানে ঘুরে দেখলেন, হ্যাঁ, সত্যিই তো সেঁজুতি; তিনি স্পষ্ট তার কন্যাকে দেখতে পাচ্ছেন। সেঁজুতির অশ্রম্ন-টলমল চোখ, পাশেই ওর মা দাঁড়িয়ে।